सहयोगी, गोहर : कृषि विभाग ने खंड विकास अधिकारी कार्यालय गोहर में जीरो बजट प्राकृतिक खेती पर जागरूकता शिविर का आयोजन किया। किसानों को प्रोजेक्टर के माध्यम से जीरो बजट प्राकृतिक खेती पर फिल्म दिखाई गई तथा किसानों को जीवामृत, घनजीवामृत, बीजामृत और फसल सुरक्षा प्राकृतिक कीटरोधक निमास्त्र के डेमोस्ट्रेशन बताए गए। कृषि विषयवाद विशेषज्ञ डॉ. खूब राम चौहान ने बताया कि जीरो बजट की खेती प्रणाली से कोई भी खाद्यान, सब्जी या बागवानी की फसल हो उनका लागत मूल्य जीरो होगा। जीरो बजट खेती में फसल बढ़ाने के लिए जिन जिन संसाधनों की आवश्यकता होती है वे सभी घर में उपलब्ध होती हैं। उन्होंने किसानों से आहवान किया कि अपने क्षेत्र के किसानों को भी जीरो बजट प्राकृतिक खेती के बारे में जागरूक करें। इस मौके पर विश्लेषण रसायन राज्य खाद्य प्रयोगशाला सुंदरनगर सुरेंद्र कुमार, बीडीसी सदस्य मंजू कुमारी व अन्य मौजूद रहे।